cyanic-selkie/wikianc huggingface dataset:
Gimse Idrettslag
Herrefotball
Omleggingen av divisjonssystemet i norsk fotball i 2010 førte til at seniorlaget rykket ned fra 5. divisjon, til tross for en god tredjeplass. Etter to sesonger i 6. divisjon ble opprykket klart etter å ha gått ubeseirede gjennom sesongen 2012.
Gimse endte på andreplass i 5. divisjon i 2013, tre poeng bak opprykkslaget Hitra FK. Man måtte vente til sesongen etter for at målet om opprykk til 4. divisjon endelig skulle bli nådd. Klubben vant sin avdeling i 2014 etter å ha vært en av favorittene til opprykk før sesongen. For første gang siden 2008 ble det spilt fjerdedivisjon på Brekkåsen i 2015. Dette var også første gang Gimse spilte i denne divisjonen etter at 4. divisjon i Trøndelag ble kuttet ned til kun to avdelinger i 2010. Etter to sesonger i 4. divisjon (2015 og 2016) rykket Gimse ned til 5. divisjon som en konsekvens av nok en omlegging i høyere divisjoner.
A-laget spiller i 6. divisjon avd. 6 sesongen 2022.
Kvinnefotball
Gimse IL har i nyere tid hatt fokus på å utvikle og øke deltagelsen i kvinnefotballen, og har i dag jentelag i alle aldersbestemte klasser og senior.
I 2012 vant klubbens J16-lag Skandia Cup på Lerkendal for første gang i klubbens historie og i 2014 stilte Gimse for første gang et eget damelag i seriespill på flere år. I samme periode debuterte nåværende landslagsspiller Ingrid Syrstad Engen på J16-landslaget, klubbens første landslagsspiller før hun senere meldte overgang til Trondheims/Ørn.
Gimse Kvinner spiller i 3. divisjon i 2022.
Regjering
Regjering betyr dels selve virksomheten som handler om å styre et land eller annen myndighet, dels betegner det en forsamling av regjeringsmedlemmer. Hvem som er medlemmer av en regjering varierer sterkt mellom ulike stater og i tid. I mange stater (herunder delstater) er regjeringen et råd underlagt statssjefen som har til formål å utføre det politiske styret. Regjeringer ledes av en regjeringssjef, som kan være statssjefen selv eller en annen person (kalt bl.a. statsminister, premierminister eller lignende). Dessuten består regjeringer i de fleste moderne stater av et antall ministre som hver leder et ministerium.
Regjeringer innsettes vanligvis av statssjefen, og må i land med parlamentariske systemer normalt ha støtte av majoriteten i nasjonalforsamlingen.
1220 Crocus
1220 Crocus er en hovedbelteasteroide og går i bane innenfor asteroidefamilien Eos. Den ble oppdaget 11. februar 1932 av Karl Wilhelm Reinmuth ved Landessternwarte Heidelberg-Königstuhl i Heidelberg.
Théodred
I J.R.R. Tolkiens fiktive verden Midgard var Théodred (2978-3019 tredje tideverv) en mann av Rohan. Han var den eneste sønnen og barnet til kong Théoden av Rohan. Hans mor Elfhild døde i barselseng.
Théodred ble drept i det første slaget ved Jarnavad da han og hans menn sloss mot orkene fra Jarnagard. Dette gjorde at hans fetter Éomer ble arving til tronen i Rohan. Lite annet er kjent om Théodred, unntatt at han elsket Éomer som en bror, og den eneste personen som han elsket mer enn Éomer var sin egen far Théoden.
Framstillinger på lerret
I Peter Jacksons filmversjon er Théodreds død en større hendelse i begynnelsen av den første delen av boka To tårn, mens i boken har denne hendelsen allerede funnet sted før fokuset i boka ble rettet mot Rohan. I filmen ble han ikke drept umiddelbart, og Éomer greier å finne Théodred blant de døde kroppene etter slaget. Théodred dør senere av sine sår, men det blir hintet til at Gríma Ormtunge hjalp til med denne døden. Théodred er framstilt som en ung mann på rundt 20-25 år gammel.
Lista Rohirrimów
Long Slow Distance
Long Slow Distance er et musikkalbum med Sivert Høyem.
Albumet ble utgitt den 16. september 2011.
Vektløshet
Vektløshet er et fenomen som objekter i fritt fall opplever. Selv det også ofte omtales som null tyngdekraft, så er vektløshet i et romskip i bane rundt Jorden et resultat av fritt fall, da tyngdekraften i en bane 100 km. over jorden er bare 3 % mindre enn ved Jordens overflate.
Vektløshet inntreffer når et objekt eller en person faller fritt; i bane rundt et legeme (som Jorden), i det dype rommet (langt fra stjerner, planeter eller andre massive legemer), i et fly med et bestemt flymønster, eller i andre uvanlige situasjoner.
Ladeluftkjøler
En ladeluftkjøler (intercooler) er en luft-til-luft-radiator som benyttes på turboladede og kompressormatede forbrenningsmotorer for å øke effekten til motoren ved å kjøle ladeluften. Turboladere og kompressorer øker motorens ytelser ved å komprimere luften, og en bieffekt av dette er at luften varmes opp. Siden varm luft tar mer plass enn kald luft med samme trykk blir dermed den totale luftmengden som kan få plass i sylinderne mindre. Ved å kjøle ladeluften etter kompresjon kan mer luft få plass i sylinderne, og ytelsen økes.
En ladeluftkjøler må monteres slik at den får maksimal luftgjennomstrømning. De fleste biler, som Saab (unntatt 9-2X Aero, som er basert på Subaru Impreza), Mitsubishi Lancer Evolution, Volkswagen og Audi benytter seg av frontmonterte ladeluftkjølere, montert vertikalt bak støtfangeren foran. Biler som Subaru Impreza WRX benytter seg av en toppmontert ladeluftkjøler, som er montert horisontalt over motoren og benytter seg av et luftinntak på panseret for å tvinge luft ned til ladeluftkjøleren.
Sinaloa-kartellet
Sinaloa-kartellet (Cártel de Sinaloa) er en meksikansk kriminell organisasjon som bedriver narkotikahandel. Organisasjonen ble etablert i Culiacán i Sinaloa i 1980-årene og er sentral i den vestlige delen av Mexico, i delstatene Baja California, Sinaloa, Durango, Sonora og Chihuahua. Kartellet regnes som det største av de sju store i Mexico. Lederen, «Chapo» Guzman, var den mest ettersøkte narkobaronen i verden.
I en programserie i mai 2010 om den meksikanske narkotikakrigen fant den amerikanske radiostasjonen NPR at deler av Mexicos hær hadde bånd til Sinaloa-kartellet. Hæren ble blant annet beskyldt for å beskytte Guzman.
Hoplolontha
Hoplolontha er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Utbredelse
Slekten er utbredt i Indokina.
Slaget ved Axona
Slaget ved Axona ble utkjempet i 57 f.Kr. mellom den romerske republikk, anført av Julius Cæsar, og belgerne som ble ledet av kong Galba. Belgerne angrep, men Cæsar klarte å drive dem tilbake og vant slaget.
Arne Johansen
Arne Leif Johansen (født 3. april 1927 i Oslo, død 25. oktober 2013 i Ørland) var en norsk skøyteløper. Han representerte Arbeidernes Skøyteklubb i Oslo i hele sin aktive karriere som skøyteløper.
Johansen var en typisk sprinter, og deltok ikke internasjonalt i sammenlagtmesterskap. Hans beste prestasjon er en bronsemedalje på 500 m under OL på Bislet i 1952, noe som er Arbeidernes Skøyteklubb eller nåværende Aktiv Skøyteklubbs aller første OL-medalje. Johansen ble først lagt merke til under Junior-NM i 1947 da han tok en 3.-plass på 500 m i et mesterskap Hjalmar Andersen vant sammenlagt. Han deltok i alle Allround-NM for seniorer i perioden til og med 1954 men kvalifiserte seg aldri til siste distanse 10 000 m. Han vant riktignok 500 m ved to anledninger (1951 og 1952 ) samt en 2.-plass i  og en 3.-plass på 1 500 m i 1954.
Etter sin løperkarriere var han en mye brukt overdommer under den internasjonale skøyteuka på Savalen på 1970- og 1980-tallet. Hans bror, Johnny Johansen, var en ISU-starter som var starter under flere internasjonale mesterskap på Bislett på 1960- og 1970-tallet.
Arne Johansen flyttet til Ørland som pensjonist og var aktivt med i skøytemiljøet i Bjugn.
Dermolepida
Dermolepida er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea).
Utseende
Nokså store, brune oldenborrer. Oversiden er mer eller mindre tett kledt med hvite skjell.
Levevis
Larvene lever i jorda og gnager på røtter. Larveutviklingen tar gjerne ett år. D. albohirtum kan være et betydelig skadedyr på sukkerrør. I Australia forsøkte man å bekjempe denne arten ved å innføre agapadder (Bufo marinus) fra Sør-Amerika, disse spredte seg dessverre enormt og ble et stort problem.
Australian Antarctic Division
Australian Antarctic Division (AAD) er en enhet i Australias Department of the Environment, Water, Heritage and the Arts. Dette er det offentlige organet som forvalter Australias stasjoner i antarktiske og subantarktiske stasjoner og territorier som en del av Australian Antarctic Program – historisk kjent som Australian National Antarctic Research Expeditions (ANARE). Australian Antarctic Division er lokalisert i Kingston på Tasmania, like sør for Hobart.
Stasjoner
Australia opererer tre forskningsstasjoner i Antarktis:
I tillegg finnes en stasjon på den subantarktiske øya Macquarie Island (Macquarieøya).
1221 Amor
1221 Amor er en Amor-asteroide. Den ble oppdaget 12. mars 1932 av Eugène Joseph Delporte ved Observatoire Royal de Belgique i Uccle.
Totem
Totem er den enkelte persons, families eller klans spesielle emblem, vanligvis et dyr eller et ikkemenneskelig vesen som klanen assosierer seg med og mottar beskyttelse fra. Totem er troen på at en dyreart har spesiell tilknytning til den enkelte og at dennes adferd og normer er påvirket av hvilken totemdyr man har.
Selv om begrepet er av indiansk opprinnelse, avledet fra roten -oode- fra den algonkinspråklige stammen ojibwa (chippewa) i Nord-Amerika, er det ikke begrenset til dette kontinentet. Tilsvarende totemisme har eksistert som tro og forestilling over det meste av verden. I diktet Bjarkemål nevnes det at Bjarke hadde en bjørn som totemdyr som kjempet i hans sted mens han sov.
I moderne tid har en del mennesker selv uten å være involvert i stammereligion valgt å adoptere sin personlige åndelige hjelper som har egen verdi for dem og blir referert til som en totem. Denne ikketradisjonelle bruken av begrepet er rådende i, men ikke begrenset til, den såkalte kulturstrømningen new age.
Morbid Remix Show
Morbid Remix Show er en CD-Single (CD-EP) av Bertine Zetlitz. Den ble utgitt i 1998 på plateselskapet EMI.
Slaget på Jællinge hede
Slaget på Jællinge hede var det slag i 1131. Det var det første militære sammenstøtet i de danske kongekrigene om makten i kongedømmet Danmark.
Etter mordet på Knud Lavard ved Haraldstedskov nord for Ringsted 7. januar 1131 var store deler av det danske aristokratiet i opprør over hertugens død, som var forårsaket av hans fetter Magnus kongesønn. Magnus kongesønn hadde følt seg truet av Knud Lavard som hadde fått stor politisk makt som hertug av Slesvig, som den nye herskeren av abodritterne og som vasall av den tyske kongen Lothar.
Knud Lavard var populær hos de danske adelige i Sjælland, som reiste anklager for mord mot kongesønnen og hans medskyldige. De tok til seg Knud Lavards halvbror, Erik, som av de sjællandske og skånske adelige fikk tildelt kongenavn, men Erik nektet å akseptere dette og foretrakk å tvinge fram et oppgjør i forveien. Erik dro over til Jylland med sine krigsfolk og sluttet seg til biskopen Tord i Ribe, som forklarte Erik at en fredelig løsning var underveis så det ville være mulig å unngå krig.
Erik trodde på ribebispen og kalte sine fanebærerne tilbake for å slå leir på Jællinge hede i tro på at tiden for forhandlinger var inne.
Danskekongen var ikke enigiom å slutte forlik eller i å gå med på noe som helst med Erik og opposisjonen i aristokratiet. Etter å ha fått melding om at opprørerne hadde slått leir på Jællinge hede gikk han helt uventet til angrep på leiren.
Etter kortvarige kamper som spredte opprørshæren på vill flukt, var Erik nødt til å vende tilbake til Sjælland og Skåne hvor han ble hyllet som konge.
Like etterpå brøt de første stridigheter mellom partene på den jyske halvøya. De blodige stridighetene om kongemakten på Danmark pågikk i mange år framover.
Rudolf Rocker
Rudolf Rocker (født 25. mars 1873 i Mainz, død 19. september 1958 i USA) var en tysk forfatter/historiker, journalist og anarkist.
Liv og virke
Rocker ble født i byen Mainz i Tyskland. Han meldte seg inn i SPD i begynnelsen av 1890-årene, men forlot raskt partiet. Han var svært utilfreds med det han mente var dogmatiske holdninger hos sosialdemokratene. Mens han gikk i bokbinderlære kom han i kontakt med anarkistiske ideer.
I 1893 måtte han som opposisjonell rømme landet, og han emigrerte til Paris. Der ble han værende til 1895. Senere reiste han til London, nærmere bestemt til Whitechapel. Der bodde han i det jødiske kvarteret og ble etter hvert aktiv i anarkistbevegelsen.
Rocker begynte å skrive for den jiddisch-språklige avisen Det frie ordet. I starten skrev han på tysk og fikk andre til å oversette tekstene, men etter hvert lærte han jiddisch selv. Senere gav han ut Arbeidervennen (på jiddisch Arbeter-Fraynd). Denne avisen skulle bli organ for en føderasjon av jødiske anarkister som ble grunnlagt i Whitechapel i 1902. Rocker repressenterte denne bl.a. under den internasjonale anarkistkongressen i Amsterdam.
Under første verdenskrig ble han som tysker internert i England, og avisen ble forbudt. Etter krigen reiste han tilbake til Tyskland der han samarbeidet med den gryende anarkosyndikalistiske bevegelsen. I 1922 spilte han en sentral rolle i grunnleggelsen av Internasjonale Arbeiderassosiasjon (IAA), der han ble en av sekretærene.
Hans tekst «Der Bankrott des russischen Staatskommunismus» (1921) inneholdt en skarp anti-leninistisk kritikk av sovjetregimet. I tiden som fulgte kom en rekke brosjyrer med tekster av Rocker ut på forlaget Der Syndikalist – Fritz Kater.
Etter den nasjonalsosialistiske maktovertakelsen i 1933 forlot Rocker Tyskland for siste gang. I sitt eksil i USA skrev han ferdig sitt viktigste verk, Nationalism and Culture, i 1937. Etter andre verdenskrig gikk han inn for en mer pragmatisk linje i anarkistbevegelsen, noe som førte til en del kritikk fra egne rekker.
Han var resten av sitt liv (i USA) aktiv som frihetlig forfatter. Noam Chomsky regner Rocker som en av sine største litterære inspirasjonskilder.
Ouzel
Navn
Elven er vanligvis kalt for Ouzel, unntatt i nærheten av Newport Pagnell hvor begge navnene er i bruk. Det gamle navnet Lovat er kjent fra det 1200-tallet i formen Lovente. Et kart fra 1724 markerer elven som Lowsel R, mens et fra 1765 kaller den Ouzel. Ordnance Survey bruker kun Ouzel, unntatt nord for innsjøen Willen Lake hvor de to navnene om hverandre.
Løp
Elven har sitt utspring rett nord for Dagnall. Den renner så langs grensen mellom Bedfordshire og Buckinghamshire. Den tar opp i seg tre mindre bielver: Ouzel Brook fra Houghton Regis, Whistle Brook fra Pitstone og Clipstone Brook fra Milton Bryan. Elven renner så gjennom Leighton Buzzard og Milton Keynes. Den møter der enda en bielv, Water Eaton Brook. Ved Newport Pagnell renner den inn i Great Ouse.
Fylkesvei 3458
Fylkesvei 3458 går mellom Sundsdalen i Tvedestrand og Sauvika i Risør kommune.
Frem til 2019 hadde veien betegnelsen fylkesvei 11 (Aust-Agder).
Særbu
En organisme som er særbu (også særbo, diøsisk, tvebo, tvebu), er på fagspråket kalt dioik, og det betyr at den har enkjønnede reproduksjonsorganer hos adskilte individ. Selv om dioik kan brukes om noen organismer i dyreriket, er særbu et botanisk uttrykk og brukes om forskjellige arter av alger, moser og frøplanter.
En plante som er særbu har altså adskilte hannblomster og hunnblomster som sitter på adskilte planter, slik at den får adskilte hann- og hunnplanter; de «bor hver for seg». Det motsatte er sambu hvor arten har adskilte hannblomster og hunnblomster hos samme individ; blomstene «bor sammen». Et tredje alternativ, og det vanligste hos blomsterplanter, er at alle plantene har tvekjønnede blomster, men ulike andre fordelinger av kjønnsfunksjoner finnes også, for eksempel gynodiøci og androdiøci.
Faguttrykk
Forskjellige faguttrykk som brukes om det at en organisme er særbu, er dioik og diøsisk. Det motsatte er monoik og monøsisk hvor en art har adskilte hunn- eller hannblomster, men begge på samme individ. Det er ikke et strengt skille i bruken mellom disse begrepene, men det er en tendens til at dioik brukes som et videre begrep, til og med om noen arter innen dyreriket, mens diøsisk brukes mer begrenset om frøplanter spesielt. Den generelle betydningen av dioik eller diøsisk, er at arten har enkjønnede reproduksjonsorganer med hunnlige organer hos et individ, og hannlige organer hos et annet. Uttrykkene har felles gresk opphav fra ordene mono, dia (diairo) og oikos, som henholdsvis betyr «en», «dele» og «hus».
Variasjoner innen organismene
De første blomsterplantene hadde tvekjønnede blomster, men enkjønnede blomster er utviklet mange ganger i ulike grupper. Likevel er bare seks prosent av blomsterplantene særbu, og noen forskere har ment at særbu planter har lettere for å dø ut, og derfor har havnet i en evolusjonær blindgate. Særbu planter har ofte kjøttfulle frukter, vindpollinering, lite oppsiktsvekkende blomster og forvedet vekst. De er vanligst i tropene og på øyer. En antatt fordel er at særbu planter unngår sjølpollinering og påfølgende innavlsdepresjon. En studie av ulike arter i smelleslekta (Silene) viser at særbu arter har større genetisk diversitet og sterkere beskyttelse mot både skadelige og gunstige mutasjoner.
Enkjønnede blomster har bare pollenblad, eller bare fruktblad, ikke begge deler. En plante som er særbu er enkjønnet, og derfor avhengig av en plante med blomster av motsatt kjønn i nærheten for befruktning. Planter med enkjønnede blomster går under betegnelsen dikline planter, enten de er sambu eller særbu.
Hannlige organer hos moser, karsporeplanter, noen sopparter og alger kalles anteridium. hunnlige organer kalles arkegonier og finnes også hos nakenfrøete planter selv om anteridium ikke gjør det.
Eksempler på diøciske planter er einer, hamp, rød jonsokblom, misteltein, vier, multe, selje og osp.
Aslak Bolts bibel
Aslak Bolts bibel er Norges eneste bevarte liturgiske middelalderhåndskrift, skrevet som en Vulgata. Forskere anslår at boken ble skrevet ca. år 1250 av kommersielle skrivere (kanskje i Paris). Første gang man med sikkerhet hører om denne Bibelen er i år 1428, samme året som Aslak Bolt ble utnevnt til erkebiskop (1428–1450) i Nidaros.
Beskrivelse
Aslak Bolts bibel, som er 26 cm høy, 17 cm bred og 8 cm tykk og veier 2,55 kg, er håndskrevet på hvitt kalveskinnspergament og teksten er skrevet over to spalter. Den har over 70 ornamentale og figurrike initialer. Motivene er mennesker og dyr og illustrerer den bibelske tekst. Fargene domineres av blått, rødt, rosa og grått, mens gult er erstattet med bladgull.
Historien
Hvordan bibelen havnet i Nidaros vet ingen sikkert, men det finnes teorier. En av disse tar utgangspunkt i et testemente fra 18. januar 1381, der det framgår at en korsbror i kirken, Ogmund Olavsson, skjenket en bibel til domkapitlet. Ingen kan imidlertid med sikkerhet hevde at dette er samme bibel.
Aslak Bolt døde i 1450 og Bolts bibel ble trolig levert tilbake til domkapitlet, men så forsvant den. Man tror at den kanskje kan ha blitt gjemt i forbindelse med reformasjonen, trolig før 1550, for det finnes ikke spor av den i domkapitlets bøker fra 1500-tallet.
I 1710 finner imidlertid magister Hans Schanke en bibel gjemt i et hull i Nidarosdomens nordvegg. Permene var ødelagt, men ellers var den i god forfatning. Schanke sørget for ny innbinding. Schankes sønn John arvet den etter farens død, og han ga den i sin tur videre til biskop Frederik Nannestad. Etter hans død (11. august 1774) ble bibelen solgt på auksjon til Carl Deichman for 43 riksdaler. Deichman testamenterte boksamlingen sin til Oslo kommune, noe som førte til opprettelsen av Deichmanske bibliotek i 1785. Siden da har Aslak Bolts bibel vært en del av bibliotekets samlinger.
Annet
I 1977 ga Postverket ut tre frimerker med miniatyrer fra Aslak Bolts bibel. Også Olavsbibelen (utgitt av Det norske Bibelselskap i 1991) hentet 44 av sine motiver fra Aslak Bolts bibel.
Sala Niejta
Sala Niejta (alternative navn: Sala Neide og Sala Neida) er en samisk gudinne som knyttes til solen.
Viktoria (Maria Mena-album)
Viktoria er et musikkalbum med Maria Mena, utgitt 23. september 2011.
Burning Spear
Winston Rodney (født 1. mars 1945 i St. Anns Bay i Saint Ann i Jamaica), også kjent som Burning Spear, er jamaicansk roots-reggae-sanger og -musiker. Han ble født i samme distrikt som hans venn og forbilde, Bob Marley, og en av Rastaenes profeter Marcus Garvey. Det var Bob Marley som introduserte Burning Spear for flere produsenter, som Spear etterhvert fikk platekontrakt med. Burning Spear var egentlig navnet på Winston Rodneys band. Navnet Burning Spear er inspirert av Jomo Kenyatta og Kenyas frigjøringskamp mot kolonimakten Storbritannia.
Burning Spear ga ut to plater på begynnelsen av 1970-tallet, men det var ikke før 1975 at Spear fikk sitt gjennombrudd med albumet «Marcus Garvey». Det var den jamaicanske produseren Jack Ruby som hjalp og produserte for Spear. Albumet inneholder reggae klassikkere som «Invasion», «Days of Slavery» og selvfølgelig «Marcus Garvey». Mens Spear spilte sine låter hos Jack Ruby i Kingston møtte han mange profilerte reggaemusikere. Mange av dem deltok på Spears album opp gjennom årene. Noen av dem er gitaristen Earl «Chinna» Smith, Trommeslagerne Sly Dunbar og Leroy «Horsemouth» Wallace og bassistene Aston «Familyman» Barrett og Robbie Shakespeare.
Liste over innsjøer i Vestland
Liste over innsjøer i Vestland er innsjøer som helt eller delvis ligger innenfor grensene til Vestland fylke. Dersom innsjøen ligger i flere kommuner er den kommunen som tilregnes størstedelen oppført først.
Sølen
Sølen, også kalt Søln, Rendalssølen og Rendalssøln, er et fjellmassiv i Rendalen kommune i Innlandet, sørvest for Sølensjøen. Høyeste punkt er Midtre Sølen med 1 755 meter over havet
Det mest spesielle med fjellet er et stort V-formet skar tvers gjennom fjellmassivet. Skardet kan ses tydelig på mange titalls km avstand og fra fly. Det høyeste punktet i skardet ligger på 1 250 moh. mens toppen nord og sør for skardet ligger på henholdsvis 1 755 moh. og 1 688 moh. Skardet gir fjellet form som en sal, noe som også er opphav til fjellets navn. Sølen kommer av norrønt sǫðull, som betyr sal.
Fjellets sekundærfaktor er blant de 25 lengste i Skandinavia. Dette gir en flott utsikt fra toppen.
Fjellet med et stort område rundt, inkludert en stor del av Sølensjøen, ble i 2011 vernet som Sølen landskapsvernområde.
Michelle Pfeiffer
Michelle Marie Pfeiffer (født 29. april 1958) er en amerikansk skuespillerinne. Hun er nominert til Oscar tre ganger. Pfeiffer har spilt i filmer som Scarface, The Fabulous Baker Boys og Batman Returns.
Tidlige år
Michelle Pfeiffer ble født i Santa Ana, California. Hun er datter av Richard Pfeiffer og Donna Taverna. Hun vokste opp i Midway City i Orange County, California (rundt 45 kilometer sørøst for Los Angeles). Hun er nummer to av fire søsken, med en eldre bror, Rick Pfeiffer, og to yngre søstre, Dedee Pfeiffer (født 1964, også skuespillerinne) og Lori Pfeiffer (født 1965). Hennes farfar, William, var av tysk herkomst, mens hennes morfar, Jacob Bernhard Taverna, var av tysk-sveitsisk avstamning, og hennes mormor, Delma Lillian Hill, var av svensk slekt.
Pfeiffer gikk på Fountain Valley High School hvor hun tok sin avsluttende eksamen i 1976. Hun startet deretter på studier som rettsreporter ved det lokale Golden West Community College, men sluttet etter kort tid for å satse på en karriere som skuespiller. I 1978 meldte Pfeiffer seg på skjønnhetskonkurransen Miss Orange County, som hun vant, og hun gikk derfra videre til konkurransen om delstatstittelen Miss California USA. Selv om hun ikke vant denne konkurransen, skaffet den unge Pfeiffer seg en agent som hjalp henne å skaffe seg roller innen TV-reklame, og mindre roller i film og fjernsyn, før hun begynte å gjøre seg bemerket i Hollywood.
Karriere
Det er imidlertid Pfeiffers rolle som Susie Diamond i The Fabulous Baker Boys som fortsatt regnes som høydepunktet i hennes karriere. Den skaffet henne æresbevisninger fra Hollywood Foreign Press, New York Film Critics, Los Angeles Film Critics og National Society of Film Critics and Board of Review, i tillegg til enda en Oscar-nominasjon. Kritikere sammenlignet Pfeiffer, og særlig den gnistrende tolkningen av «Makin' Whoopee» (sunget liggende oppå et piano), med Marilyn Monroe, Rita Hayworth, og den unge Katharine Hepburn. I 1995 mottok Pfeiffer prisen Hasty Pudding Woman of the Year fra Harvard University for sitt bidrag til de utøvende kunstarter. Prisen, som utdeles årlig av the Hasty Pudding Theatricals Society, gis til kvinnelige skuespillere som anses å ha levert et «varig og imponerende bidrag til underholdningsverdenen». Tidligere prisvinnere er Katharine Hepburn, Elizabeth Taylor og Meryl Streep.
Til tross for at hun har vært sjeldnere å se på lerretet i det siste, har Pfeiffer beholdt sin status som en av filmverdenens gudinner. I 2000 hadde hun hovedrollen, mot Harrison Ford, i en av årets største kassasuksesser, Robert Zemeckis' thriller What Lies Beneath. I 2001 spilte hun mot Sean Penn i I Am Sam og i 2002 sammen med Renée Zellweger og Robin Wright Penn i White Oleander, som sikret henne en nominasjon til Screen Actors Guild Award for Beste kvinnelige birolle.
Etter et langt fravær fra rampelyset kom Pfeiffer tilbake som skuespiller i 2006. Regissøren Amy Heckerling sto bak den romantiske komedien I Could Never Be Your Woman hvor Pfeiffer spilte mot Paul Rudd, så vel som mot Robert De Niro, Claire Danes og Sienna Miller i fantaseposet Stardust. Pfeiffer hadde en birolle i filmversjonen av Hairspray, hit-musicalen på Broadway, som Velma Von Tussle. Hun hadde en cameo-rolle i The Prince and the Pauper, der hennes søster Dedee hadde hovedrollen. Hun fikk sin stjerne på «Hollywood Walk of Fame» i 2007.
I et intervju med In Style i august 2006 (hennes første på mange år), diskuterte Pfeiffer comebacket. Med litt eldre barn mente Pfeiffer at «jeg vil være en bedre mor hvis jeg også arbeider. Å forlate hjemmet i korte perioder er faktisk en fordel. Verden faller ikke fra hverandre». Pfeiffer diskuterte også hvor besatt Hollywood er av plastisk kirurgi, og hennes egne tanker om å legge seg under kniven nå som hun er i 40-årene. «Man ser en del rare ting... Jeg håper jeg er modig nok til å eldes med stil.» Pfeiffer har arbeidet hardt for å bli anerkjent som en seriøs skuespiller, og har referert til sin skjønnhet som en 'forbannelse', ettersom den ofte har overskygget hennes skuespillerevner og hindret henne i å få seriøse roller.
Da hun vendte tilbake som skuespiller ble Pfeiffer sitert på å ha sagt om sitt fravær at «Jeg gikk videre og satte egentlig pris på å være med barna og familien en stund. Men nå som jeg arbeider igjen, innser jeg at jeg virkelig liker disse greiene.»
Privatliv
I 1981 giftet Pfeiffer seg med skuespilleren Peter Horton, kjent fra Thirtysomething, men de ble skilt i 1988 på høyden av karrieren hennes. Hun skal ha hatt forhold til skuespillerne Val Kilmer, John Malkovich, Michael Keaton og Fisher Stevens. I 1993 giftet Pfeiffer seg med skribenten og produsenten David E. Kelley (The Practice, L.A. Law, Ally McBeal og Boston Legal).
Tidligere samme år, før hun møtte Kelley, adopterte Pfeiffer en datter, Claudia Rose, som også ble adoptert av Kelley etter de to ble gift. Babyen var datter av en farget sykepleier som bodde i New York, som allerede hadde fire barn. Etter adopsjonen gikk det rykter om at penger hadde blitt betalt for barnet, men Michelle har kraftig benektet disse påstandene, og har fastholdt at adopsjonen var privat.
I 1994 ble Pfeiffer mor til en sønn, John Henry.
Michelle er også blitt kritisert for å ha brukt uttrykket 'stygge mennesker' (ugly people) i et intervju, mens hun snakket om hvordan vakre mennesker kan få rotet til ting, på samme måte som 'stygge mennesker'. I dette intervjuet refererte hun til sin rolle som den ensomme servitrisen i Frankie and Johnny.
For tiden bor Pfeiffer og Kelley dels i Los Angeles og dels i Nord-California.
Ekhrajiha
Ekhrajiha (persisk: اخراجی ها, engelsk:The Outcasts) er en iransk film fra 2007, skrevet og regissert av Masoud Dehnamaki. Handlingen er satt til slutten av Iran-Irak-krigen.
Handling
Handlingen, som ble lagt til 1988, begynner når Majid (spilt av Kambiz Dirbaz) en lokal kjeltring fra det sørlige Teheran, blir løslatt fra fengsel sammen med vennen Amir. For å unngå forlegenhet har Majid og vennene hans fortalt familien og resten av nabolaget at Majid er tilbake fra Hajj til Mekka. Men denne løgnen deres blir snart avdekket, på grunn av noen dumme feil av Amir og hans andre venn Bayram.
Majid har forsøkt å bevise at han er en hederlig mann slik at han kan gifte seg med Narges, datteren til Mirza, en from mann fra nabolaget. Bayram ønsker derimot gifte seg med Majids søster Marzieh. For å imponere Narges og hennes far, bestemmer Majid seg for å verve seg til det irakiske militæret. Flere andre bekjente, samt en lokal musiker melder seg også, på grunn av konflikten mellom Iran og Irak.
1222 Tina
1222 Tina er en hovedbelteasteroide. Den ble oppdaget 11. juni 1932 av Eugène Joseph Delporte ved Observatoire Royal de Belgique i Uccle.
Roger Brown
Roger Brown er navnet til flere personer:
Ampanihy
Ampanihy er en by i Toliaraprovinsen på Madagaskar. I 2005 hadde byen 24 370 innbyggere.
Alderspensjon
Alderspensjon er et sosialt gode som mange land gir innbyggere som har oppnådd en viss alder. Alderspensjon må vurderes å utgjøre et viktig sosialt og velferdsmessig gode. De land som ikke har slike ordninger, eller har ordninger med svært lav kompensasjonsgrad, opplever ofte stor sosial nød blant sine eldre innbyggere. Ettersom det fødes færre barn og levealderen stadig øker, er det blitt innført ny fleksibel alderspensjon i Norge fra 2010. Alderpensjonen i Norge kan tas ut fra fylte 62 år, men det er mange som velger å jobbe lenger og gå av med pensjon når de er 67, som er pensjonsalderen.
Pensjonsalderen varierer mye i de land som faktisk har en slik ordning.
Offisiell pensjonsalder og faktisk, gjennomsnittlig avgangsalder fra arbeidslivet i Europa i 2005
Suite (musikk)
Suite (fransk rekke, ble også kalt partita) er en sammenstilling av musikkstykker med dansekarakter. Suiter finnes både for soloinstrument og for orkester.
Frihandelsområde
Et frihandelsområde blir gjerne ansett som den minst omfattende av fire former for internasjonal økonomisk integrasjon. Frihandelsområder kjennetegnes ved at handelshindringer som toll og kvoter på handel mellom medlemslandene blir fjernet, mens medlemmene beholder sine individuelle handelshindringer overfor land utenfor frihandelsområdet. Tollunion, fellesmarked og økonomisk union er mer omfattende former for økonomisk integrasjon mellom stater.
Suite (musikk)
Form
Suiten var særlig brukt i barokken. Satsene var gjerne sammensatt slik at stykkene med dansekarakter danner par – først en langsom, deretter en rask dans. Vanlige kombinasjoner er Allemande (langsom) – Courante (rask) og Sarabande (langsom); noe senere kom Gigue (rask, i 6/8-takt) til.
Alderspensjon
* (fleksibel fra 2011, tabellen gjelder 2005)
Alderspensjon i Norge
I Norge ytes alderspensjon etter lov om folketrygd til personer over 67 år. Pensjonsordningen er en viktig del av det norske velferdssystemet. Med en pensjonsalder på 67 år har Norge høyere pensjonsalder enn mange andre land, men det norske pensjonssystemet regnes i alt vesentlig for å være et godt system. Dette både i forhold til sosial utjevning og fordeling mellom generasjonene.
Frihandelsområde
Frihandelsområder
RCEP (Regional Comprehensive Economic Partnership) er en frihandelsavtale mellom 15 land i Asia–Stillehavsregionen. Avtalen ble undertegnet 15. november 2020 på toppmøtet i Organisasjonen for sørøstasiatiske nasjoner (ASEAN). Avtalen trer i kraft etter at den er ratifisert av de respektive medlemsland, noe som kan ta inntil to år. RCEP kommer både i innbyggertall (2,2 milliarder) og BNP til å være verdens største frihandelsområde.
Kilder
Hội nhập kinh tế
Jørn Didriksen
Jørn Didriksen (født 27. august 1953) er en norsk forfatter og tidligere skøyteløper fra Jevnaker.
Alderspensjon
Alderspensjon i Norge
Pensjonen beregnes etter hva man tidligere har opptjent av pensjonspoeng fra man fylte 16 år til 67 år. Beregningen foretas av NAV.
Pensjonen er delt i tre ulike deler, grunnpensjon (som alle som har vært medlem av folketrygden i 40 år får), tilleggspensjon (som beregnes etter opptjente pensjonspoeng) og forsørgingstillegg (for den som forsørger barn under 18 år eller ektefelle uten inntekter). Tilsammen utgjør dette alderspensjon.
Alle er sikret en minstepensjon selv om de aldri har opparbeidet pensjonspoeng, eller antallet pensjonspoeng er lavt. De får da et særtillegg i tillegg til ovennevnte deler av pensjonen.
Jørn Didriksen
Som skøyteløper var Didriksen var sprinter. Han har en fjerdeplass, en sjetteplass og en tiendeplass fra sprint-VM. Hans beste prestasjon er en sølvmedalje på 1000 m under OL i Innsbruck i 1976, bak Peter Mueller. Han har vunnet ett norgesmesterskap i sprint, i 1975. Didriksen representerte Oslo Idrettslag.
Alderspensjon
Alderspensjon i Norge
Personer mellom 67 og 70 år kan ikke ha en pensjonsgivende inntekt som er større en 2 ganger folketrygdens grunnbeløp, pr. mai 2009 utgjør dette om lag kr 145 000, ved siden av 100% pensjon. Er inntekten høyere blir pensjonen redusert. Etter fylte 70 år kan man tjene ubegrenset samtidig som man mottar full alderspensjon.
Pensjonen oppreguleres årlig ved endringer i grunnbeløpet. Pensjonen er skattepliktig som annen inntekt, men trygdeavgiften er laveste sats. Utbetaling skjer månedlig den 20.
Finansieringen av pensjonen er basert på et «pay-as-you-go»-system. Det vil si at det er dagens yrkesaktive som dekker utbetalingene til dagens pensjonister. Den demografiske strukturen i Norge tilsier at det blir færre og færre yrkesaktive bak hver alderspensjonist.
Den enkelte kan selv finne ut hva alderspensjonen vil komme til å utgjøre. NAV tilbyr et beregningsprogram på sine nettsider.
Per september 2017 var det 912 000 alderspensjonister i Norge.
Ny alderspensjon
Pensjonskommisjonen har lagt frem forslag til endringer i reglene, og Stortinget vedtok våren 2009 endringer til det som ofte går under betegnelsen pensjonsreformen. Dette berører først og fremst yngre personer som vil få sin alderspensjon beregnet utelukkende etter nye regler. Lov om ny fleksibel alderspensjon innføres gradvis fra 2010.
Suite (musikk)
Form
Mellom disse satsene kan det være plassert stykker av forskjellig karakter, som for eksempel Menuett, Gavotte eller Bourrée. Flere komponister innledet sine suiter med en ouverture, et preludium eller en toccata.
Eksempel
''Partita for cembalo nr. 6 i e-moll BWV 830'' av Johann Sebastian Bach:
Orkestersuite
Begrepet orkestersuite tok utgangspunkt i den barokke suiten (for eksempel Johann Sebastian Bachs 4 orkestersuiter, blant dem nr. 2 i h-moll med sin berømte Badinerie), men har etter det også blitt brukt for en sammenstilling av stykker for orkester uten dansekarakter.
Spesielt i romantikken ble utdrag av scenemusikk skrevet til et skuespill, kalt for suite.
Eksempler
Camille Saint-Saëns: Edvard Grieg: Gabriel Fauré: Nikolaj Rimskij-Korsakov:
Joaquín Guzmán Loera
Joaquín Archivaldo Guzmán Loera, også kjent som «El Chapo» Guzmán, (født 4. april 1957) er en meksikansk kriminell som var leder for det internasjonale narkotikakartellet Alianza de Sangre, også kjent som Sinaloa-kartellet. Kallenavnet «El Chapo» viser til at Guzmán er forholdsvis kort.
Han var en av de mektigste narkotikabaronene i Mexico, og var en av de mest ettersøkte fra listene til FBI og Interpol inntil han ble arrestert 23. februar 2014. Han var fengslet i litt over ett år før han rømte 11. juli 2015 gjennom et ti meter dypt hull ned i en én kilometer lang tunnel som eksperter mener tok rundt ett år å bygge. I januar 2016 ble han imidlertid pågrepet igjen. I februar 2019 ble han funnet skyldig i narkotikasmugling, hvitvasking, organisert kriminalitet, flere drap og kidnappinger, og i juli samme år ble straffen fastsatt til livsvarig fengsel.
Han har blitt sammenlignet med Al Capone, og har vært regnet som folkefiende nr. én i USA.
Forbes har regnet ut at han har en formue på omtrent én milliard dollar.
Piggulke
Piggulke (latin Micrenophrys liljeborgii, engelsk Norway bullhead) er en saltvannsfisk i ulkefamilien.
Beskrivelse
Piggulke kan lett forveksles med dvergulke, men er mindre. Den blir bare 7,5 cm lang og er den minste fisken i ulkefamilien langs kysten av Norge.
Adferd
Piggulka er en bunnfisk som liker seg best på hardbunn fra fjæra og ned mot 80 m, og den ligger ofte skjult mellom alger eller steiner på bunnen. Føden består av små krepsdyr og småfisk.
Gytingen foregår tidlig på våren, og eggene legges i klumper på bunn. Larvene er pelagiske og trekker mot bunn når de er omtrent 10 mm store.
Utbredelse
Piggulke er utbredt i Nordøst-Atlanteren rundt De britiske øyer til nordvestkysten av Sverige og nordover langs kysten av Norge til Nordland.
Graabrødregaten (Tønsberg)
Graabrødregaten (1-27, 2-26, også skrevet Gråbrødregaten) er en 185 meter lang gate i Haugarlia i Tønsberg sentrum. Den går fra krysset Munkebakken/Conradis gate, forbi Prestegaten og Tjømegaten og til krysset Torvgaten/Fayes gate.
Gaten er oppkalt etter fransiskanermunkene i Gråbrødreklosteret som lå her fra ca. 1240 til 1536. Før 1903 het gaten Møllebakveien, fra den gang det sto en vindmølle på Møllebakken (Haugar).
Grefsenrevyen
Grefsenrevyen var en årlig skolerevy som ble satt opp av elevene ved Grefsen videregående skole i Oslo.
Den første Grefsenrevyen gikk av stabelen i 1933, mens revyen ble en årlig tradisjon fra 1950, startet av Svein Byhring. Revyen var opprinnelig tilknyttet gymnassamfunnet Akropolis.
Den siste Grefsenrevyen ble satt opp i 2011, året skolen slo seg sammen med Sandaker videregående skole.
Leprechaun
En leprechaun (av irsk gælisk «leipreachán») er en menneskelignende skapning fra irsk folklore. I fortellinger og sagn blir leprechauner gjerne beskrevet som et slags underjordisk huldrefolk, i slekt med tusser og nisser, bare rundt 75 cm høye og iført grønne, gammeldagse klær. Leprechauner blir gjerne framstilt som menn, men kan også være kvinner.
Leprechauner er verken gode eller onde. De er «trickstere», skøyere som like gjerne kan lure mennesker som å hjelpe dem.
Andapa
Rundt 88 % av innbyggerne i byen er jordbrukere. De viktigste jordbruksproduktene foruten ris er bønner, tomater og vanilje.
Leprechaun
Skjulte skatter
Leprechauner opptrer gjerne som skomakere og påstås å være svært rike. Deres gryter med gullmynter er gjemt der hvor regnbuen ender. Sjansen for å treffe på en leprechaun er svært liten. Skulle det derimot skje vil det sannsynligvis være ved daggry eller rundt skumring. Får en tak i en leprechaun kan en spørre den om hvor gullet hans er - han vil da være pålagt å fortelle det. Hvis han nekter kan en løfte han opp etter benet. Han vil da gjøres om til en firkløver.
Eksempler på fremstillinger
En fortelling fra Munster, Irland: Leprechauns skal, ved enkelte anledninger, ha gitt personer en pung med penger som aldri ville gå tom. Selv om dette var en generøs og fin gave endte mottakeren som regel opp med å bruke de på gambling og alkohol og ruinerte med det seg selv – sakte, men sikkert. Disneyfilmen Darby O’Gill and the Little People (1959) introduserte Hollywood for leprechauns. Filmens fremstilling av leprechauns er relativt lik den tradisjonelle. Den er fortsatt svært populær i Irland og vises på TV hver jul.
Skrekk-komedien Leprechaun (1993) fremstiller leprechauns som kaldblodige mordere. Leprechauns er også her fremstilt som svært rike. Filmen har fem oppfølgere.
Barneboka The Adventures of Larry the Leprechaun, the Search Begins (2012) av Shaun Massie handler om leprechuanen Larry og hans venner. Ulike mytologiske skapninger er med – enhjørninger, alver, havfruer og lignende. Leprechauns settes dermed inn i en større mytologisk sammenheng. Fortellingen gir et bilde av leprechauns som gjestfrie og hyggelige.
Som eksemplene viser er det flere ulike fremstillinger av leprechauns. Slik er det ofte med mytologiske skapninger - ulike sider, eller attributter, fremheves avhengig av sammenheng, tid og bruk. Den moderne fremstillingen av leprechauns er ikke så ulik den fremstillingen barneboken gir. I hvert fall ikke slik den fremstilles til daglig og for turister. En kan kjøpe diverse suvenirer med smilende og glade leprechauns. Den mørke siden er ikke like tydelig i de moderne fremstillingene.
Liste over episoder av Grey’s Anatomy
Dette er en liste over alle episodene av den amerikanske dramaserien Grey's Anatomy.
Sesong 1
Sesong en startet 27. mars, 2005 og sluttet 22.  mai, 2005 (I USA). Meredith Grey, datter av den tidligere stjernekirurgen Ellis Grey, blir turnuslege ved Seattle Grace Hospital i Seattle. Hun møter sine konkurrenter Cristina, Izzie, og George som viser seg å bli hennes nærmeste venner i løpet av turnusprogrammet. Andre karakterer inkluderer dr. Miranda Bailey, som kalles "The Nazi", Alex Karev som også er en turnuslege. I tillegg kommer kirurgene dr. Derek Shepherd og dr. Preston Burke. Sykehusets sjef heter Richard Webber. Sesongen varer de første månedene i turnusprogrammet, og gir et innblikk i dag-til-dag livet til turnuslegene.
Sesong 2
Sesong 2 startet august 2006 og ble avsluttet februar 2007.
Sesong 3
TV 2 begynte å sende sesong 3 høsten 2007.
DOS/4GW
DOS/4GW er en proprietær 32-biter DOS-utvider som ble utviklet av Rational Systems. DOS-utvideren er en nedskalert utgave av DOS/4G, og i 1991 ble den distribuert sammen med Watcom C 8.5/386. DOS/4GW tillater DOS-programmer å eliminere grensen på 640 Kb konvensjonelt minne og adressere opp til 64 Mb av utvidet minne og beskyttet modus på datamaskiner med Intel 80386 og nyere mikroprosessorer.
Siste versjon er 2.01, som ble lansert 3. april 1996.
DOS-utvider
MS-DOS og beslektede operativsystemer (DOS) hadde iboende begrensninger for minnebruk. Det konvensjonelle minnet utgjorde de 640 første Kb, og var tilgjengelig for operativsystemet og applikasjonsprogramvare, mens minneområdet 640–1024 Kb var forbeholdt BIOS og utstyrsdrivere. Dette skyldtes igjen arkitekturen til 16-biter mikroprosessorene Intel 8086/Intel 8088 og deres kloner. Med en 20-biter adressebuss (220), hadde de en maksgrense på 1 megabyte (1024 kilobyte) hovedminne.
Etterfølgeren Intel 80286 var en 16-biter mikroprosessor som støttet opptil 16 Mb minne. Intel 80386 og Intel 80486 var 32-biter mikroprosessorer som støttet opptil 4 Gb minne. For å utnytte dette økte minnet, kunne man bruke andre operativsystemer enn DOS. De to første versjonene av OS/2 var for eksempel spesialsydd for Intel 80286. UNIX var tilgjengelig for Intel 80386 eller høyere, og den Unix-liknende Linuxkjernen ble opprinnelig laget for Intel 80386.
Andre egenskaper
DOS/4G var markedets første industristandard innenfor området DOS-utvidere. Dens fremste konkurrenter var Phar Lap 386/DOS-Extender og etterfølgeren Phar Lap TNT/DOS-Extender.
DOS/4G kunne kjøre på MS-DOS, PC-DOS, DR-DOS og andre kloner av MS-DOS. Den kunne også kjøre innenfor DOS-bokser på OS/2, Windows 3.0/3.1x, Windows 95/98 og Windows NT. På UNIX og Unix-liknende operativsystemer, deriblant Linux, kan den kjøres ved hjelp av emulatorprogrammet DOSBox.
Historie
DOS/4GW 1.95 var en gratis og begrenset utgave av DOS/4G. Den ble inkludert sammen med Watcom C 8.5/386 i 1991, med en kommersiell lisens som tillot distribusjon. DOS/4GW 1.95 ble brukt av id Software da de lanserte det populære videospillet DOOM den 10. desember 1993.
De første versjonene av DOS/4G hadde problemer med sekundære DMA-kanaler (direkte minnetilgang) på ISA-busser, noe som hindret 16-biter lydkort som Gravis Ultrasound i å fungere normalt. Produsenten Advanced Gravis Computer Technology utviklet derfor PREPGAME. Dette er en patch som oppdaterte spillets eksekverbare fil med en ny versjon. Patchen ble lansert i DOS/4GW 1.97 for å fikse denne inkompatibilteten.
I tilfelle problemer, kan DOS/4G eller DOS/4GW bli erstattet av den nyere DOS/32, som er fri og åpen programvare. Dette er en oppdatering som kan erstatte DOS/4G-kode innenfor en kompilert eksekverbar fil.
Totem (programvare)
Totem er en fri programvare medieavspiller (lyd og video) for GNOME skrivebordsmiljøet, som kan kjøre på GNU/Linux, Solaris, BSD og andre Unix og Unixlike operativsystemer. Det er offisielt inkludert i GNOME, fra og med versjon 2.10 (utgitt i mars 2005), men det var allerede de facto inkludert i de fleste GNOME-miljø. Den vanlige bakenden er gstreamer-rammeverket, men Totem kan også benytte xine-biblioteket.
Totem er inkludert som standard medieavspiller i mange skrivebordslinuxdistribusjoner, inkludert Ubuntu, Mandriva og andre.
Alfons
Alfons kan sikte til:
En altfor vakker park
En altfor vakker park er et musikkalbum med Stian Fjelldal. Albumet ble utgitt den 9. september 2011. Dette er hans første album under eget navn og hans første som soloartist.
Ryan Crane
Ryan Crane (født 27. juni 1980 i Mississauga, Ontario) er en canadisk ishockeyspiller (back) som i sesongen 2006/2007 spilte for Lillehammer Ishockeyklubb.
Crane kom til Lillehammer 27. november 2006 fra Pensacola Ice Pilots i East Coast Hockey League i USA. Canadieren, som er venstrefattet, er 183 cm høy og veier 94 kg. Han har tidligere spilt for flere andre klubber i ECHL, samt for et par lag i UHL.
Ryan Crane debuterte for Lillehammer i kampen mot Vålerenga Hockey 28. november 2006 og scoret ett mål i sin debutkamp.
Den svarte hånd
Svart hånd (serbisk: Црна рука / Crna Ruka), offisielt het de Union eller Død (serbisk: Уједињење или смрт / Ujedinjenje ili smrt) var en militær nasjonalistisk bevegelse etablert offisielt i 1911 i Serbia som hadde som politisk mål at de serbiske områdene av Bosnia skulle bli en del av Serbia.
Gruppen ble ledet av Dragutin Dimitrijević. Medlemmer av gruppen stod bak attentatet på daværende kongen av Serbia, Aleksandar Obrenović i 1903. Gruppen gav også våpen og trening til Unge Bosnia, samt at de planla attentatet mot Franz Ferdinand. Under rettssaken i Wien nektet alle de involverte for at Svart Hånd hadde hjulpet dem.
Serbias statsminister Nikola Pašić bestemte seg for å bryte opp gruppen på slutten av 1916 og fikk medlemmene arrestert. En rettssak ble holdt i mai 1917 hvor en av tiltalene var et planlagt attentat mot prinsregent Aleksandar I. Dragutin Dimitrijević og tre andre ble funnet skyldig, dømt til døden og henrettet 26. juni 1917.